Kui keegi mu toetajatest nii tõesti arvab, siis on mul väga piinlik. Sama piinlik nagu Kesknädalast samalaadseid süüdistusi  lugedes. Vahel tundub, nagu oleks, kõik, mis Eestis taasiseseisvumise järel korda saadetud, minu tehtud. Tegelikult võiks selle üle ju lausa uhkust tunda. Nii nagu hea meelega tunneksin uhkust ka rahareformi üle, mis oli igavesti vinge ja õige reform. Minu roll oli selles aga vaid üks sajandik ehk Ülemnõukogu liikme osa, kes sellele oma toetuse andis. Au rahareformi eest kuulub aga Siim Kallasele ja Ardo Hanssonile, peaminister oli sellel ajal Tiit Vähi.